PRITARTA

 Panevėžio rajono savivaldybės tarybos

 2021 m. gegužės 20 d. sprendimu Nr. T-

**Panevėžio rajono švietimo centras**

**2020 METŲ VEIKLOS ATASKAITA**

2021-04-22

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2020–2022 m. strateginio plano tikslai:1. Plėtoti mokymosi visą gyvenimą paslaugų įvairovę, kuriant savišvietos, mentorystės kultūrą, skatinant tarptautinį bendradarbiavimą.2. Kurti darniai veikiančią suaugusiųjų neformaliojo švietimo ir tęstinio mokymosi sistemą Panevėžio rajone. 3. Sudaryti sąlygas geriausiems mokiniams ir komandoms dalyvauti krašto, šalies sporto renginiuose reprezentuojant Panevėžio rajoną. 2020 m. buvo nuosekliai plėtojamos mokytojų ir kitų suaugusiųjų mokymosi visą gyvenimą paslaugos, jų prieinamumas ir patrauklumas, skatinamas pozityvios patirties perėmimas, dalijimasis bei savanorystė, telkiama reflektuojanti rajono pedagoginė bendruomenė.Metinio veiklos plano tikslai ir svarbiausi rezultatai:1. Plėtojama mokymosi visą gyvenimą kokybiškų paslaugų įvairovė, skatinant besimokančiųjų nuolatinį mokymąsi, lyderystę bei pozityvios patirties perėmimą. Kartu su mokyklų vadovais, atsakingais už mokytojų profesinį tobulėjimą, metodinių grupių pirmininkais, mokytojais parengta ir įgyvendinta 31 mokytojų kvalifikacijos tobulinimo programa, iš jų 17 programų, prilygintų akredituotoms (40–80 val.), kurios registruojamos nacionaliniame KTPRR. Didelis dėmesys skirtas skaitmeninei mokytojų kompetencijai tobulinti, parengta ir įgyvendinama 80 val. programa „Mokytojų ir pagalbos mokiniui specialistų skaitmeninio raštingumo kompetencijos tobulinimas“, 40 val. programa „IKT įrankiai ikimokykliniame ir priešmokykliniame ugdyme“.  Teikta profesionali pagalba ugdymo įstaigoms dirbant su „Office 365“ platforma. Šešios įstaigos pradėjo naudoti šią platformą nuotoliniam darbui organizuoti. Įgyvendinamos tarptautinių „Erasmus+“ projektų „Prosocialinės vertybės“, „Emocinės empatijos ugdymas artimoje mokymosi aplinkoje (PEARL)“, „Robotika prieš patyčias (Roby)“, „Taikus švietimas patyčių prevencijai vaikystėje (PEEC)“ veiklos, kurių metu mokytojai ir mokiniai gilino socialinio emocinio ugdymo kompetencijas, vyko inovatyvios veiklos su robotukais, patyčių prevencijos metodikos išbandymas trijose rajono ikimokyklinio ugdymo įstaigose, rengiami metodiniai leidiniai, skatinamas tarptautinis bendradarbiavimas. Prasmingai organizuota tarptautinė prosocialinė savaitė keturiose rajono įstaigose. Nemažai dėmesio skirta tarptautinėms pedagoginėms inovacijoms ir pedagoginės patirties sklaidai. 2. Remiantis Europos švietimo inovacijomis ugdyti XXI amžiaus suaugusiesiems reikalingas kompetencijas. Įgyvendindamas šį tikslą Švietimo centras vykdė du tarptautinius „Erasmus+“ projektus, bendradarbiavo su devyniomis įstaigomis iš 6 šalių. Įgyvendinant projektą „MOVE-ON!“ du andragogai ir keturi suaugusieji (du iš jų Trečiojo amžiaus universiteto (TAU) klausytojai) dalyvavo tarptautiniuose mokymuose Lenkijoje. Lietuvoje projekto veiklose dalyvavo TAU klausytojai, andragogai ir kiti suaugusieji. Šio projekto dalyviai pagilino kultūrines ir komunikavimo užsienio kalba kompetencijas. Dalyvaudami projekte „Mūsų skaitmeninė erdvė“ andragogai įgijo patirties, kaip ugdyti vyresnio amžiaus žmonių skaitmenines kompetencijas. Švietimo centro andragogai konsultavo kultūros centrų darbuotojus, kaip panaudoti skaitmenines technologijas darbe. Sėkmingai prisitaikyta prie besikeičiančio pasaulio iššūkių ir bendradarbiaujant su kitais NSŠ teikėjais Panevėžio rajone nuotoliniu būdu organizuota suaugusiųjų mokymosi savaitė „Susitikime mokytis. Kartu mes galime“.3. Koordinuoti ir organizuoti vaikų sporto renginius Panevėžio rajone.Bendradarbiaujant su švietimo įstaigomis pirmą kartą sudarytas Panevėžio rajono bendrojo ugdymo mokyklų mokinių sporto renginių planas, neformaliojo švietimo sporto būrelių renginių kalendorius. Atsižvelgiant į planus suorganizuota ir vykdyta 16 varžybų Panevėžio rajone, dalyvauta ir vykdyta Lietuvos sporto federacijų ir Lietuvos mokinių neformaliojo švietimo centro rengiamose 29 varžybose, dalyvavo 255 mokiniai.Švietimo centro veiklų vykdymą pakoregavo karantino Lietuvos Respublikoje įvedimas. |

 Ataskaitą parengė direktorė Jurgita Vaitiekūnienė

­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_